**Manuel Luis Pellegrini Ripamonti** (født 16. september 1953 i Santiago i Chile) er en chilensk fotballtrener og tidligere fotballspiller som er hovedtrener for den spanske klubben Real Betis.

Han er utdannet sivilingeniør, og har tidligere spilt for Chiles herrelandslag i fotball (1973–1986) og klubblaget Universidad de Chile (1973–1986). Etter at han la fotballskoene på hylla begynte han som manager for Universidad de Chile og etter hvert flere andre klubber i Chile, Argentina og Ecuador. I 2004 begynte han managerkarrieren i Europa for den spanske fotballklubben Villarreal. Videre har han vært manager i storklubbene Real Madrid og Manchester City.

Karriere som fotballspiller
---------------------------

Pellegrini begynte sin profesjonelle fotballkarriere som forsvarsspiller for Universidad de Chile, der han også tilbrakte hele karrieren sin. Til sammen spilte Pellegrini 451 kamper, og scoret 7 mål.

Pellegrini la opp som profesjonell fotballspiller i 1984 etter en kamp mot Cobreandino. Han sa selv i ettertid at grunnen til at han la opp var at keeperen på samme lag reddet et skudd, da skulle Pellegrini selv klarere ballen, men så kom en 17-åring og hoppet en halv meter høyere enn han selv slik at det ble mål. I ettertid viste det seg at 17-åringen som vant duellen var Iván Zamorano, som senere spilte for Real Madrid og ble toppscorer i den spanske ligaen i 1995 med 27 mål.

Pellegrini sa i etterkant at hvis han hadde vist hvor god den 17 år gamle gutten hadde blitt, hadde han selv ikke lagt opp, men fortsatt å spille i to sesonger til.

Managerkarriere
---------------

### Villarreal

Pellegrini tok over managerrollen i 2004, der Villarreal ble kvalifisert til Champions League etter en tredjeplass i den spanske ligaen. Neste sesong kom Villarreal til semifinalen i Champions League, der de tapte mot Arsenal.

I slutten av 2007 skrev Pellegrini under en ny kontrakt med Villarreal som skulle vare til 2011. 31. mai 2009 ble han spurt av journalister angående samtaler med Real Madrid, han benektet disse ryktene. 1. juni ble det kjent at Pellegrini ikke ville fortsette i Villareal. 

### Real Madrid

1. juni 2009 skrev Pellegrini under en toårskontrakt med Real Madrid.

Allerede i 2010 fikk Pellegrini et ultimatum av Florentino Pérez om at hvis Real Madrid ikke vant den spanske ligaen ville Pellegrini få sparken. De hadde tidligere røket ut av Champions League i 16-delsfinalen mot Lyon. Samme året fikk Real Madrid ny rekord med hele 96 poeng i den spanske ligaen. Men erkerivalen Barcelona fikk hele 99 poeng, så Real Madrid og Pellegrini endte på andreplass i serien.
26. mai 2010 ble det annonsert at Real Madrid hadde fått en ny manager, José Mourinho. Direktøren i Real Madrid sa senere at hvis ikke Mourinho hadde vært aktuell for jobben, ville Pellegrini fremdeles hatt den. 

### Málaga

5. november 2010 ble han presentert som manager for den spanske La Liga klubben Málaga. I hans første sesong i Málaga ledet han klubben til en 11.-plass i serien, mens han fulgte opp med 4.-plass sesongen etter. Tabellplasseringen førte til at Málaga kunne kvalifisere seg til Champions League. De kvalifiserte seg gjennom en utslagsrunde, og dermed fikk Málaga delta i Champions League for første gang i klubbens historie. Han forlot Málaga etter tre år som manager i klubben. 

### Manchester City

Manchester City kunngjorde 14. juni 2013 at Manuel Pellegrini tok over jobben som manager i den engelske Premier League-klubben. Han ble dermed første chilener som manager for en klubb i Premier League, og den femte ikke-europeer til samme bragden. Pellegrini mottok prisen som månedens beste manager for desember, kun seks måneder etter hans overtakelse. 2. mars 2014 fikk han sin første store tittel i europeisk fotball når Manchester City vant ligacupen på Wembley Stadium etter å ha slått Sunderland 3-1 i finalen. Samme sesong ble Manchester City kronet til vinnere av Premier League. Pellegrini ble historiens første ikke-europeer som førte sitt lag til å vinne den engelske ligatittelen. På deadline day 1. februar 2016, ble det klart at Manuel Pellegrini ville bli erstattet av Pep Guardiola Juni 2016.

Utmerkelser
-----------

### Universidad Católica

* Copa Chile (1): 1995
* Copa Interamericana (1): 1993

### LDU Quito

* Serie A (1): 1999

### San Lorenzo

* Primera División (1): 2000-01
* Copa Mercosur (1): 2001

### River Plate

* Primera División (1): 2002-03

### Villarreal

* UEFA Intertoto Cup (1): 2004

### Manchester City

* Premier League (1): 2013-14
* Football League Cup (2): 2013-14, 2015-16

### Individuell

* Miguel Muñuz Trophy (1): 2007-08
* Premier League Manager of the Month (4): desember 2013, januar 2014, desember 2014, august 2015
* Málaga Provincial Council: Gold Shield

Referanser
----------

1. ↑   Argentine Soccer Database, oppført som MANUEL PELLEGRINI, BDFA player ID 6520[Hentet fra Wikidata]
2. ↑   transfermarkt.com, Transfermarkt spiller-ID 271436, besøkt 9. oktober 2017[Hentet fra Wikidata]
3. ↑  Manuel Pellegrini will be Real Betis head coach next season
4. ↑  "Pellegrini benekter samtale med Real Madrid", US Today. 30. mai 2009. Besøkt 28.10.2015
5. ↑  "Pellegrini skriver under for Real Madrid", BBC Sport. 1. juni 2009. Besøkt 22. oktober 2015.
6. ↑  "Pellegrinis mareritt blir ekte", The Guardian. 11. mars 2010. Besøkt 22. oktober 2015.
7. ↑  "Real Madrid ansetter Mourinho", BBC Sport. Besøkt 22.10.2015.
8. ↑  "Pellegrini blir manager for Málaga", ESPN. 5. november 2010. Besøkt 28.10.2015.
9. ↑  "Man City vinner serien", BBC Sport. 11. mai 2014. Besøkt 22. oktober 2015.

Eksterne lenker
---------------

* (en) Manuel Pellegrini – kategori av bilder, video eller lyd på Commons Rediger på Wikidata
* (de) Manuel Pellegrini – Munzinger Sportsarchiv Rediger på Wikidata

* (en) Manuel Pellegrini – Transfermarkt Rediger på Wikidata

* (en) Manuel Pellegrini – Transfermarkt (manager) Rediger på Wikidata

* (en) Manuel Pellegrini – WorldFootball.net Rediger på Wikidata

* (en) Manuel Pellegrini – Soccerbase.com (manager) Rediger på Wikidata

* (en) Manuel Pellegrini – FootballDatabase.eu Rediger på Wikidata

* (en) Manuel Pellegrini – Soccerway Rediger på Wikidata

* (en) Manuel Pellegrini – PlaymakerStats.com (manager) Rediger på Wikidata
* Om Pellegrini på Manchester City sin hjemmeside
* BD Futbol profilen til Pellegrini
* 

| * v
* d
* r
Real Betis – 2022/2023 |
| --- |
| 
* 1 Bravo
* 2 Montoya
* 3 González
* 4 Akouokou
* 5 Rodríguez
* 6 Ruiz
* 7 Juanmi
* 8 Fekir
* 9 Iglesias
* 10 Canales
* 11 Henrique
* 12 José
* 13 Silva
* 14 Carvalho
* 16 Pezzella
* 18 Guardado
* 19 Luiz Felipe
* 20 Vinícius
* 21 Pérez
* 23 Sabaly
* 24 Ruibal
* 25 Dani
* 28 Rodri
* 33 Miranda

Hovedtrener: Pellegrini
 |


|  |  |
| --- | --- |
| Oppslagsverk/autoritetsdata | VIAF **·** NKC **·** Munzinger (sport)
 |